গণপরিবহণ সংকট সমাধান ও যাত্রীদের দুর্ভোগ লাঘবে গত তিনদিনেও সরকারের পক্ষ থেকে কোনো উদ্যোগ নিতে দেখা যায়নি। এ নিয়ে ভীষণ ক্ষুব্ধ সাধারণ যাত্রীরা। দুর্ভোগের শিকার যাত্রীরা অভিযোগ করেছেন, সিটিং সার্ভিস বন্ধ করার আগে সরকারের উচিত ছিল রাস্তায় বিকল্প গাড়ি নামানো। কারণ বিভিন্ন রুটের নিয়মিত গাড়িগুলোও প্রথম দিনের মতো গতকালও রাস্তায় নামেনি। বাস সংকট ছিল। আর যেসব গাড়ি নেমেছে, তাদের চালক ও হেলপাররাও যাত্রীদের সঙ্গে দুর্ব্যবহার করেছেন। স্টপেজে ঠিকমতো গাড়ি দাঁড় করাচ্ছেন না। চলন্ত অবস্থায় যাত্রী তুলছেন। ভাড়া আদায় করছে আগের মতোই।